Ekstra Bladet - Politi dræber to hunde med 20 skud Spring til menuen (accesskey 1)
Politi dræber to hunde med 20 skud Et vidne beskriver hundeaflivningen som grov og ubehagelig, men svensk politi forsvarer sig og siger de skød for at hjælpe ejeren
Opkaldet til alarmcentralen kom kort efter kl. 18.00 i går aftes, og lød på at en mand lå bevidstløs, og at to muskelhunde bed og hev i ham. Så da politiet kom til stedet gjorde de kort proces, og skød hundene for at redde manden og få ham ind i en ventende ambulance. - Betjentene følte sig meget truet, og kunne ikke gøre andet end at skydde hundene, siger Torgny Wallström fra Stockholms politi. Hundene var i snor - og ejeren sad op
Sådan lyder den officielle version af de dobbelte hundedrab, der lige nu diskuteres i hele Sverige. For var det virkelig nødvendigt at slå hundene ihjel - ikke hvis man skal tro Anna Eriksson, der overværede episoden: - Hundene var i snor og passede på ham. De gjorde ikke ham noget, men begyndte at gø og gå til angreb, da politiet kom, siger Anna Eriksson til expressen.se:
- Jeg er helt chokeret. Manden sad i midten og holdt på hundene - det kunne jo ligeså godt være ham, der var blevet skudt. På denne video kan du se politiet skyde de to hunde og på avisen aftonbladet.se's debat, er mange af de 619 kommentatorer forargede over det, de kalder dyrehenrettelsen: - Det her er det værste jeg har set. Hvordan kan politiet være så inkompetent, at de skyder to hunde som stort set ikke giver lyd fra sig? Politet skriger jo af hundene, før de skyder dem . en uddannelse hvor de lærer at håndtere hunde er vist nødvendig, skriver Lovisa M., og Ingvar A er også foraget: - Fandens forkert, er det her. Hundene står stille og er i snor, da politet vælter frem vræler. Så tror fanden da, at hundene reagerer - det havde mine hunde også gjort. Hvad mener du? Burde politiet have tilkaldt en betjent, der havde forstand på hunde? Eller forstår du godt, at betjentene vælger at skyde?
2. oktober 2012 kl. 14:43